**PÁLYÁZATI FELHÍVÁS**

Egyesületünk sportfejlesztési programja alapján 2023. április 28. napjáig történő átadási határidővel a Kunszállási Sporttelepen (6115 Kunszállás, Dózsa György utca 24.; Belterület 36 hrsz-ú. ingatlan) található **20x40-es méretű kis műfüves pálya létesítés, palánkkal, labdafogó hálóval** kéri ajánlatuk 2023. január 25. napjáig történő megtételét. Az ajánlat megtételéhez a kivitelezés helyszínén kérésére személyes egyeztetést biztosítunk.

Kérjük, hogy átalányáras ajánlatukat a feladat és a helyszín, továbbá az MLSZ pályaépítésre vonatkozó előírásainak ismeretében az esetleg előre nem látható munkákra, ráfordításokra és körülményekre, illetve az esetleges műszaki bizonytalanságokra tekintettel határozzák meg, melyen felül egyéb jogcímeken díjazást nem áll módunkban teljesíteni.

Részajánlat és többváltozatú ajánlat tételére nincs lehetőség.

**Ajánlatukat az alábbiak szerint szíveskedjenek elkészíteni.**

* Tervezés, illetve tervek adaptálása digitális formában.
* Humuszkiszedés, gépi erővel kiegészítő kézi munkával, terepviszonyokból adódó föld kitermelése.
* Tükörkészítés gépi erővel, kiegészítő kézi munkával. A tükör teljes felületének geotextíliával történő leterítése.
* Munkagödör készítése földkiemeléssel, kézi munkával, dréncsövek részére.
* Munkagödör készítése földkiemeléssel, kézi munkával, 2 db. szikkasztó részére.
* VIACOLOR burkolat készítéséhez, műfű felületet körülvevő területen földkitermelés gépi és kézi munkával, átlag 14 cm mélységig, a kitermelt föld helyszíni deponálásával.
* Összes kitermelt föld elhelyezése a helyszínen, 1,35 lazulási szorzó figyelembevételével.
* Dréncső fektetés körkörös bordázatú, perforált dréncsőből, (átm.80-200 mm (tervek szerint).
* Szűrőréteg készítése dréncső körül 4/16 osztályozott kavicsból.
* Szikkasztó gödrök (2x2x3) feltöltése (50/200 mm) kulékavicsból, geotextília alátéttel és letakarással.
* Szegélykövek készítése a pálya és a VIACOLOR burkolat körül, 100 cm hosszú (100\*5\*20 cm) elemekből, betongerendába rakva.
* Pályatükör tömörítése gépi erővel. TRy 90 %.
* Ágyazati szűrőréteg készítése 20/50 fagyálló zúzott kőből, tömörítéssel (20 cm vastagságban) 90 %-ra tömörítve.
* Fagyálló szűrőréteg készítése 5/20 zúzott kőből, tömörítéssel (12 cm vastagságban) 90 %-ra tömörítve.
* Kiegyenlítő szűrőréteg készítése 2/5 szemcseméretű, por, agyag és iszapmentes fagyálló zúzott kőből (3,5 cm vastagságban).
* VIACOLOR burkolat készítése a pálya körül, 6 cm vastag térkő burkolattal kialakítva.
* Vízáteresztő műfű burkolat készítése 50 mm vastagságban komplett vonalazással.
* Talajhoz fixen rögzíthető focikapu (belső mérete 200\*300 cm).
* Labdafogó háló 5 m magas, UV álló műanyagból 13x13 cm lyukosztással, min. 4mm falvastagságú tüzihorganyzott zártszelvény oszlopokkal.
* Fix foci pályapalánk 1,1m magas, időjárás álló 18 mm vastag fehér színű rétegelt lemezből, tüzihorganyzott oszlopokkal, lebetonozva.
* Megvalósulási terv készítése digitális formátumban.

**A beruházás átadási határideje:** 2023. április 28. napja

**A szerződést biztosító mellékkötelezettségek:**

* Ajánlatkérő a kötbér mellett érvényesítheti a kötbért meghaladó kárát.
* Ajánlatkérő a szerződésszegéssel okozott kárának megtérítését akkor is követelheti, ha kötbérigényét nem érvényesítette.

Késedelmi kötbér: Ha ajánlattevő - olyan okból, amelyért felelős - késedelmesen teljesít, az ajánlatkérő késedelmi kötbérre jogosult, melynek mértéke a szerződéses nettó ellenszolgáltatás 0,5%-a/nap. Amennyiben a késedelmi kötbér összege eléri vagy meghaladja a szerződéses nettó ellenszolgáltatás 10%-át, azaz a késedelemmel érintett napok száma a 20 napot eléri, vagy meghaladja, az Ajánlatkérő jogosult – anélkül, hogy érdekmúlását bizonyítania kellene - a szerződést felmondani, és a meghiúsulási kötbért követelni.

Hibás teljesítési kötbér:Ha ajánlattevő - olyan okból, amelyért felelős - hibásan teljesít, a teljes nettó szerződéses összeg 0,5 %-a/alkalom összegű hibás teljesítési kötbér megfizetésére köteles. Amennyiben a hibás teljesítési kötbér alkalmazásának száma eléri vagy meghaladja az öt alkalmat, az Ajánlatkérő jogosult a szerződést felmondani, és meghiúsulási kötbért követelni.

Meghiúsulási kötbér: Amennyiben a teljesítés – olyan okból, amelyért ajánlattevő felelős – meghiúsul, Ajánlatkérő - a Ptk. 6:186. § (1) bekezdésének megfelelően - meghiúsulási kötbérre jogosult, melynek mértéke a szerződéses nettó ellenszolgáltatás 20%-a.

Jótállás:

* Ajánlattevő köteles a beruházásra minimálisan 36 hónap időtartamú jótállást vállalni, illetve amennyiben a beépített anyagokra, eszközökre a gyártó az ajánlattevő megajánlása szerinti hónapot meghaladó jótállást vállal, úgy ajánlattevő köteles a hosszabb idejű jótállást vállalni. A jótállás időtartama alatt az Ajánlattevő az Ajánlatkérő által jelzett hibás munkarészek kijavítását 5 napon belül köteles megkezdeni és műszakilag indokolt időtartamon belül befejezni. A jótállási igény a jótállási határidőben érvényesíthető, melynek kezdete a sikeres műszaki átadás-átvételi eljárás befejezésének időpontja. Ha a jótállásra kötelezett kötelezettségének a jogosult felhívására - megfelelő határidőben - nem tesz eleget, a jótállási igény a felhívásban tűzött határidő elteltétől számított három hónapon belül akkor is érvényesíthető bíróság előtt, ha a jótállási idő már eltelt.

**A pénzügyi ellenszolgáltatás feltételei:**

A szerződés finanszírozása részben a társasági adóról és az osztalékadóról szóló 1996. évi LXXXI. törvény 22/C. §-a szerinti sportcélú támogatásból, és az ajánlatkérő forrásaiból történik, a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet alapján.

A végszámlát ajánlattevő 100%-os készültségi foknál, a hiánymentes és sikeres műszaki átadás-átvételi eljárás lezárását követően jogosult kiállítani. Az elszámolás és kifizetés pénzneme: HUF.

Az igazolt teljesítést követően a benyújtott számla 15 napon belül átutalással kerül kiegyenlítésre.

**Az ajánlatok elbírálásának szempontjai:**

Összességében legelőnyösebb ajánlat az alábbiak szerint:

|  |  |  |
| --- | --- | --- |
|  | Szempont | Súlyszám |
| 1. részszempont | Egyösszegű ajánlati ár (Bruttó HUF) | 80 |
| 1. részszempont | Jótállás időtartama (hónap) | 20 |

Az összességében legelőnyösebb ajánlat kiválasztásának bírálati szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10.

**Kizáró okok:**

Az eljárásban nem lehet ajánlattevő alvállalkozó és nem vehet részt az alkalmasság igazolásában olyan gazdasági szereplő, akivel szemben az alábbi kizáró okok bármelyike fennáll:

- végelszámolás alatt áll,

- fizetésképtelenségét jogerősen megállapítják, és az ellene indított felszámolási eljárást jogerősen elrendelték,

- tevékenységét felfüggesztette vagy akinek tevékenységét felfüggesztették;

- gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert.

**Hiánypótlás lehetőségének biztosítása:** Ajánlatkérő a hiánypótlás lehetőségét biztosítja.

**Ajánlattételi határidő:** 2023. 01.25. 10:00 óra

**Az ajánlat benyújtásának címe:**

Kunszállás Sportegyesület

6115 Kunszállás, Hunyadi utca 17.

**Az ajánlatok felbontásának helye, ideje:**

Helye:Kunszállás Sportegyesület

6115 Kunszállás, Hunyadi utca 17.

Ideje**:** 2023. január 26. 10:00 óra

**Egyéb információk:**

Az ajánlatot írásban, 1 eredeti, papír alapú példányban a 6115 Kunszállás, Hunyadi utca 17. címre, valamint szkennelt formátumban a [kertesz.eszter03@gmail.com](mailto:kertesz.eszter03@gmail.com) email címre várjuk.

A tárgyban

***Ajánlat – „Kunszállás SE műfüves pálya építése”***

megjelölést kell feltüntetni.

Az ajánlatban lévő minden dokumentumot (nyilatkozatot) a végén alá kell írnia az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

Az ajánlatnak tartalmaznia kell ajánlattevőnek a kifejezett nyilatkozatát a pályázati felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.

Az ajánlatok összeállításával és benyújtásával kapcsolatban felmerült összes költség az ajánlattevőt terheli.

Ajánlattevő köteles ajánlatában csatolni a pályázati dokumentumok részét képező költségvetést, valamennyi tételére kiterjedően beárazva, cégszerűen aláírva.

Ajánlattevő nyilatkozzon, hogy a tárgyi sportlétesítmény-fejlesztés vagy építőipari kivitelezés területén legalább két éve működő vállalkozás-e.

**Pályázati felhívás átadásának napja:** 2023. január 5.

Kunszállás, 2023. január 5.

Kertész Gábor

elnök

**Tartalomjegyzék**

**Ajánlat – „Kunszállás SE műfüves pálya építése”**

|  |  |
| --- | --- |
| Dokumentum megnevezése: | Oldal: |
| Felolvasó lap |  |
| Ajánlati nyilatkozat |  |
| Árazott költségvetés |  |

**Felolvasó lap**

**Ajánlat – „Kunszállás SE műfüves pálya építése”**

**tárgyú pályázati eljárás vonatkozásában**

Ajánlattevő neve:

Ajánlattevő székhelye:

Ajánlattevő adószáma:

Ajánlattevő telefonszáma:

Ajánlattevő faxszáma:

Ajánlattevő e-mail címe:

|  |  |
| --- | --- |
| Egyösszegű ajánlati ár (nettó HUF): | nettó … Ft |
| Jótállás időtartama: | … hónap |

Kelt: …………………., ……….. év ……………….. hónap …. napján

cégszerű aláírás

**Ajánlati nyilatkozat**

Alulírott, ………………………………………. mint a(z) …………………………………. cégjegyzésre jogosult képviselője, a(z) Kunszállás Sportegyesület (6115 Kunszállás, Hunyadi utca 17.), mint Ajánlatkérő által kiírt ***„Kunszállás SE műfüves pálya építése”***

tárgyú pályázati eljárás ajánlattevőjeként

**nyilatkozom**, hogy

* miután az Önök pályázati felhívásának feltételeit megvizsgáltuk, azokat elfogadjuk, és a felhívás feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a Felolvasólapon rögzített ajánlati áron;
* nyertességünk esetén készek és képesek vagyunk az ajánlatunkban, valamint a felhívásban és az eljárás során keletkezett egyéb iratokban előírt feltételeknek megfelelően a szerződés megkötésére és teljesítésére, nyertességünk esetén vállaljuk a felhívásban és a pályázati eljárás során keletkezett egyéb iratokban előírt feltételeknek megfelelően a szerződés megkötését;
* a tárgyi sportlétesítmény-fejlesztés vagy építőipari kivitelezés területén legalább két éve működő vállalkozás;
* nem állnak fenn velünk szemben a pályázati felhívásban foglalt alábbi kizáró okok, mely szerint az eljárásban nem lehet ajánlattevő, aki(nek):
  + végelszámolás alatt áll,
  + fizetésképtelenségét jogerősen megállapítják, és az ellene indított felszámolási eljárást jogerősen elrendelték,
  + tevékenységét felfüggesztette vagy akinek tevékenységét felfüggesztették;
  + gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert.

Kelt: ……………, ……….. év ……………….. hónap …. napján

cégszerű aláírás